ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ
ΕΙΔΙΚΗ ΓΡΑΜΜΑΤΕΙΑ ΔΙΑΧΕΙΡΙΣΗΣ ΤΟΜΕΑΚΩΝ ΕΠ ΤΟΥ ΕΚΤ
ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ Ε.Π. ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ
Ταχ. Δ/νση: Μεναίχμου & Θεοφιλοπούλου 18 Αθήνα, 117 43
Πληροφορίες: Βασιλική Γρίβα 
Τηλ.: 213-201-8033, 213 2018000
Fax: 213 2018011
Email: vgriva@mou.gr		ΑΝΑΡΤΗΤΕΑ ΣΤΟ ΔΙΑΔΙΚΤΥΟ

Αθήνα, 20/05/2016
Α.Π.: οικ.1288  
 
Κωδικός Πρόσκλησης: 09_Α2.1_Α2.2_00
Α/Α ΟΠΣ ΕΣΠΑ: 1421
Έκδοση: 1/0 
    
Προς: 
 Πίνακας Αποδεκτών

Ποιος καλεί;

ΠΡΟΣΚΛΗΣΗ

ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ  
ΣΤΟ ΕΠΙΧΕΙΡΗΣΙΑΚΟ ΠΡΟΓΡΑΜΜΑ «Μεταρρύθμιση Δημόσιου Τομέα»
ΑΞΟΝΑ ΠΡΟΤΕΡΑΙΟΤΗΤΑΣ:	1 «Διοικητική και οργανωτική μεταρρύθμιση για την αύξηση της αποδοτικότητας και αποτελεσματικότητας του Δημοσίου Τομέα» 
 	
Ο ΟΠΟΙΟΣ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ	Ευρωπαϊκό Κοινωνικό Ταμείο (ΕΚΤ) 	
ΜΕ ΤΙΤΛΟ «ΔΡΑΣΕΙΣ ΕΦΑΡΜΟΓΗΣ ΑΝΑΔΙΟΡΓΑΝΩΣΗΣ ΚΑΙ ΑΠΛΟΠΟΙΗΣΗΣ ΔΙΟΙΚΗΤΙΚΩΝ ΔΙΑΔΙΚΑΣΙΩΝ ΤΩΝ ΦΟΡΕΩΝ ΤΟΥ ΔΗΜΟΣΙΟΥ ΤΟΜΕΑ»

O Ειδικός Γραμματέας Διαχείρισης Τομεακών Ε.Π. του Ευρωπαϊκού Κοινωνικού Ταμείου

Θεσμικό πλαίσιο

Έχοντας υπόψη: 

1. Το άρθρο 90 του «Κώδικα Νομοθεσίας για την Κυβέρνηση και Κυβερνητικά Όργανα» που κυρώθηκε με το άρθρο πρώτο του Π.Δ.63/2005 (ΦΕΚ 98/Α’/22-04-2005).
2. Τον Κανονισμό (ΕΕ) αριθ.: 1303/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ.: 1083/2006.
3. Τον Κανονισμό (ΕΕ) αριθ.: 1304/2013 του Ευρωπαϊκού Κοινοβουλίου και του Συμβουλίου για το Ευρωπαϊκό Κοινωνικό ταμείο και την κατάργηση του Κανονισμού (ΕΚ) αριθ.: 1081/2006 του Συμβουλίου.
4. Τον Εκτελεστικό Κανονισμό (ΕΕ) αριθ.: 215/2014 της Επιτροπής της 7ης Μαρτίου 2014 για τη θέσπιση κανόνων εφαρμογής του ως άνω Κανονισμού (ΕΕ) αριθ.: 1303/2013, ως προς τις μεθοδολογίες για τη στήριξη των στόχων για την κλιματική αλλαγή, τον προσδιορισμό ορόσημων και ποσοτικών στόχων στο πλαίσιο επιδόσεων και την ονοματολογία των κατηγοριών παρέμβασης για τα Ευρωπαϊκά Διαρθρωτικά και επενδυτικά Ταμεία.
5. Τον Εκτελεστικό Κανονισμό (ΕΕ) αριθ.288/2014 της Επιτροπής της 25ης Φεβρουαρίου 2014 σχετικά με τη θέσπιση κανόνων σύμφωνα με τον Κανονισμό (ΕΕ) αριθ.1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο… όσον αφορά το υπόδειγμα για τα επιχειρησιακά προγράμματα στο πλαίσιο του στόχου της Ευρωπαϊκής Εδαφικής Συνεργασίας.
6. Το Ν.4314/2014 για τη διαχείριση, τον έλεγχο και εφαρμογή αναπτυξιακών παρεμβάσεων για την προγραμματική περίοδο 2014-2020 (ΦΕΚ 265/Α/23.12.2014).
7. Την Υπουργική Απόφαση με αριθ.: 55231/ΕΥΘΥ 474/21-05-2015(ΦΕΚ 949/Β/27-05-2015) με την οποία αναδιαρθρώθηκε η Ειδική Υπηρεσία Διαχείρισης του Ε.Π. «ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ» του άρθρου 5, παρ.2 του Ν.4314/2014 και αντικαταστάθηκε η αριθ.: οικ.202/2008 (ΦΕΚ 155/Β’/01-02-2008) Κοινή Υπουργική Απόφαση, όπως έχει τροποποιηθεί και ισχύει.
8. Το ΠΔ 70/2015 (ΦΕΚ 114/Α/22-9-2015) «Ανασύσταση των υπουργείων …Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού».
9. Το ΠΔ 72/2015 (ΦΕΚ 115/23-9-2015) «Αποδοχή παραίτησης Υπουργών, Αναπληρωτών Υπουργών και Υφυπουργών».
10. Το ΠΔ 73/2015 (ΦΕΚ 116/Α/23-9-2015) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών».
11. Τη με αρ. πρωτ.:  34681/2015 Απόφαση διορισμού μετακλητού Ειδικού Γραμματέα της Ειδικής Γραμματείας Διαχείρισης Τομεακών ΕΠ του ΕΚΤ του Υπουργείου Οικονομίας, Υποδομών, Ναυτιλίας και Τουρισμού (ΦΕΚ 178/ΥΟΔΔ/27-03-2015).
12. Τη με αριθμ. 75310/15-07-2015 (ΑΔΑ: ΩΞΓ4465ΦΘΘ-ΚΟ3) απόφαση του Υπουργού Οικονομίας,  Υποδομών, Ναυτιλίας και Τουρισμού για την τοποθέτηση υπαλλήλου ως Προϊσταμένης της Ε.Υ. Διαχείρισης του Ε.Π. Μεταρρύθμιση Δημοσίου Τομέα και ορισμός Αναπληρωτή Προϊσταμένου.
13. Την υπ’ αριθ.: 75306/15-7-2015 (ΑΔΑ:78ΧΟ465ΦΘΘ-ΟΨ8) Απόφαση Τοποθέτησης Προϊσταμένων Μονάδων της Ε.Υ. Διαχείρισης του Ε.Π «ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ».
14. Τη με αριθμ. Ε (2014) 3542 final/23.5.2014 Εκτελεστική Απόφαση της Ε.Ε. για την έγκριση ορισμένων στοιχείων του συμφώνου εταιρικής σχέσης με την Ελλάδα (Κωδικός CCI 2014GR16M8PA001).
15. Την Εκτελεστική Απόφαση της Ευρωπαϊκής Επιτροπής της 17.12.2014 με αριθμό C(2014) 10138 final/17-12-2014 για την έγκριση ορισμένων στοιχείων του Επιχειρησιακού Προγράμματος (ΕΠ) «Μεταρρύθμιση Δημόσιου Τομέα» για στήριξη από το Ευρωπαϊκό Κοινωνικό ταμείο και το Ευρωπαϊκό Ταμείο Περιφερειακής Ανάπτυξης στο πλαίσιο του στόχου «Επενδύσεις στην ανάπτυξη και την απασχόληση» στην Ελλάδα (Κωδικός CCI2014GR05M2OP001/17-12-2014).
16. Την από 30/06/2015 Απόφαση της 1ης Συνεδρίασης της Επιτροπής Παρακολούθησης του Ε.Π. «ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ» (ΑΔΑ: 72ΡΑ465ΦΘΘ-314), με την οποία εγκρίθηκε η μεθοδολογία, η διαδικασία και το περιεχόμενο της εξειδίκευσης του Ε.Π., καθώς και ο προγραμματισμός των προσκλήσεων και των εντάξεων και οι τεθέντες κατ’ έτος στόχοι.
17. Την από 30/06/2015 Απόφαση της 1ης Συνεδρίασης της Επιτροπής Παρακολούθησης του Ε.Π. «ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ» (ΑΔΑ:72ΡΑ465ΦΘΘ-314),  με την οποία εγκρίθηκαν η μεθοδολογία και τα κριτήρια επιλογής των πράξεων των Αξόνων Προτεραιότητας, όπως περιγράφονται και εξειδικεύονται στο συνημμένο στην πρόσκληση έγγραφο.
18. Την από 25/04/2016 Απόφαση της Επιτροπής Παρακολούθησης του Ε. Π. «Μεταρρύθμιση Δημοσίου Τομέα» για την έγκριση της 3ης επικαιροποίησης της εξειδίκευσης εφαρμογής του ως άνω Επιχειρησιακού Προγράμματος, με γραπτή διαδικασία (ΑΔΑ: 7ΘΠ44653Ο7-3ΝΒ). 
19. To με αριθμ.πρωτ.:115812/ΕΥΘΥ1091/13-11-2015 έγγραφο της Γενικής Γραμματείας Δημοσίων Επενδύσεων ΕΣΠΑ με θέμα «Ενημέρωση για την ανάρτηση στην επιχειρησιακή πλατφόρμα ΔΙΑΥΛΟΣ της περιγραφής του Συστήματος Διαχείρισης και Ελέγχου για τα ΕΠ του ΕΣΠΑ 2014-2020 που χρηματοδοτούνται από το ΕΤΠΑ, το ΕΚΤ και το ΤΣ στο πλαίσιο του Στόχου: Επενδύσεις στην Ανάπτυξη και την Απασχόληση».
20. Τη με αρ. πρωτ.: 81986/ΕΥΘΥ712/31.07.2015 Υπουργική Απόφαση με θέμα «Εθνικοί Κανόνες επιλεξιμότητας δαπανών για τα προγράμματα του ΕΣΠΑ 2014-2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς-Διαδικασία ενστάσεων επί των αποτελεσμάτων αξιολόγησης πράξεων» (ΦΕΚ 1822/Β’/24-08-2015). 
21. Τις μεταρρυθμιστικές προτεραιότητες της χώρας, όπως απορρέουν από το Ν.4336/2015 «Συνταξιοδοτικές διατάξεις – Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότησης» (ΦΕΚ 94/Α’/14-08-2015).
22. Το Ν.3230/2004 (ΦΕΚ 44/Α’/11-02-2004) «Καθιέρωση συστήματος διοίκησης με στόχους, μέτρηση της αποδοτικότητας και άλλες διατάξεις», άρθρο 10, όπως ισχύει.
23. Το Ν.3242/2004 (ΦΕΚ 102/Α’/24-05-2004) «Ρυθμίσεις για την οργάνωση και λειτουργία της Κυβέρνησης, τη διοικητική διαδικασία και τους Ο.Τ.Α.», Κεφάλαιο Β’, όπως ισχύει.
24. Το Ν.3844/2010 (ΦΕΚ 63/Α’/03-05-2010) «Προσαρμογή της ελληνικής νομοθεσίας στην Οδηγία 2006/123 του Ευρωπαϊκού Κοινοβουλίου και του Συμβουλίου σχετικά με τις υπηρεσίες στην εσωτερική αγορά και άλλες διατάξεις», Κεφάλαιο Β΄, όπως ισχύει.
25. Την υπ’ αριθ.: ΔΙΑΔΙΠΥΔ/ΤΣΠΕΑΔ/Φ.18/οικ.9462/01-04-2016 Εγκύκλιο της Διεύθυνσης Απλούστευσης Διαδικασιών και Παροχής Υπηρεσιών Δημοσίου του Υπουργείου Εσωτερικών και Διοικητικής Ανασυγκρότησης με θέμα «Απλούστευση και Ανασχεδιασμός διοικητικών διαδικασιών».
26. Τις Τεχνικές Συναντήσεις και το σύνολο της ηλεκτρονικής αλληλογραφίας με τους δυνητικούς δικαιούχους των εξειδικευμένων δράσεων. 

Κ Α Λ Ε Ι 

Ποιους καλεί;

Τους φορείς που εμπίπτουν στις παρακάτω κατηγορίες δυνητικών Δικαιούχων
(ή εναλλακτικά τους παρακάτω δυνητικούς δικαιούχους):
 
•	ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ 
 
•	ΓΕΝΙΚΗ ΓΡΑΜΜΑΤΕΙΑ  ΥΠΟΥΡΓΕΙΟΥ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 
 
•	ΓΕΝΙΚΗ ΓΡΑΜΜΑΤΕΙΑ  ΥΠΟΥΡΓΕΙΟΥ ΕΣΩΤΕΡΙΚΩΝ 
 
•	ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ 
 
•	ΓΕΝΙΚΗ ΓΡΑΜΜΑΤΕΙΑ ΚΟΙΝΩΝΙΚΗΣ  ΑΛΛΗΛΕΓΓΥΗΣ ΚΑΙ ΚΑΤΑΠΟΛΕΜΗΣΗΣ ΤΗΣ ΦΤΩΧΕΙΑΣ 
 
•	ΓΕΝΙΚΗ ΓΡΑΜΜΑΤΕΙΑ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 
 
•	ΓΕΝΙΚΗ ΓΡΑΜΜΑΤΕΙΑ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ ΔΗΜΟΣΙΑΣ ΔΙΟΙΚΗΣΗΣ 
 
•	ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ 
 
•	ΥΠΟΥΡΓΕΙΟ ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 
 
•	ΥΠΟΥΡΓΕΙΟ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ 
 
•	ΥΠΟΥΡΓΕΙΟ ΠΟΛΙΤΙΣΜΟΥ & ΑΘΛΗΤΙΣΜΟΥ 
 
για την υποβολή προτάσεων έργων (πράξεων), προκειμένου να ενταχθούν και χρηματοδοτηθούν στο/α πλαίσιο/α του/ων παραπάνω Άξονα/ων Προτεραιότητας του/ων Επιχειρησιακού/ών Προγράμματος/ων.

Τομείς δράσεις, Θεματικές περιοχές
Αναμενόμενα οφέλη

Ως δυνητικοί δικαιούχοι θεωρούνται και όσοι φορείς έχουν συνάψει προγραμματική σύμβαση με τους παραπάνω αναφερόμενους.

1.	ΠΕΡΙΕΧΟΜΕΝΟ ΠΡΟΣΚΛΗΣΗΣ

1.1 Οι δράσεις που θα χρηματοδοτηθούν στο πλαίσιο της παρούσας πρόσκλησης εμπίπτουν στον ευρύτερο Θεματικό Άξονα Α του Ε.Π. «Διοικητική και οργανωτική μεταρρύθμιση για την αύξηση της αποδοτικότητας και αποτελεσματικότητας του Δημοσίου Τομέα», με την προοπτική να συμβάλλουν στον Θεματικό Στόχο 11 με τίτλο «Ενίσχυση της θεσμικής ικανότητας των δημόσιων αρχών και των ενδιαφερόμενων φορέων και της αποτελεσματικής δημόσιας διοίκησης».

Οι προτάσεις που θα υποβληθούν, πρέπει να: 
- συνδέονται με τον κύριο στόχο του Ε.Π. που είναι η ενίσχυση της αποτελεσματικότητας και αποδοτικότητας των δημοσίων φορέων και η εξασφάλιση της ενιαίας λειτουργίας του δημοσίου τομέα προς όφελος του κράτους, των πολιτών και των επιχειρήσεων, 
ή/και
- να συνάδουν με μία ή περισσότερες από τις επείγουσες μεταρρυθμιστικές προτεραιότητες που προβλέπονται στις διατάξεις της περ.5.1, παρ. Γ’ του άρθρου 3, μέρους Β’ του Ν.4336/2015 (Συνταξιοδοτικές διατάξεις – Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότησης, ΦΕΚ 94/Α’/14-08-2015),

Ειδικότερα, οι εν προκειμένω προτεινόμενες προς χρηματοδότηση δράσεις εντάσσονται στον Ειδικό Στόχο Α.2 «Αύξηση των φορέων του δημοσίου τομέα στους οποίους εφαρμόζονται σχέδια λειτουργικής αναδιοργάνωσης και απλοποίησης διοικητικών διαδικασιών», όπως αυτός εξειδικεύεται περαιτέρω στις Κατηγορίες Δράσεις Α.2.1 «Δράσεις εφαρμογής αναδιοργανώσεων των φορέων του Δημοσίου Τομέα και βελτίωσης της λειτουργίας του» και Α.2.2 «Δράσεις μείωσης διοικητικών βαρών, απλούστευσης και προτυποποίησης υπηρεσιών προς τους πολίτες και τις επιχειρήσεις».

Ως απλούστευση διαδικασιών νοείται η συνεχής και συστηματική αναθεώρηση των νομοθετικών και γενικότερα των κανονιστικών ρυθμίσεων, καθώς και των διοικητικών πρακτικών οργάνωσης και λειτουργίας ενός φορέα που καθορίζουν διοικητικές διαδικασίες, ώστε να είναι συμβατές με τις αρχές της αποτελεσματικής νομοθέτησης και της αποτελεσματικής και αποδοτικής λειτουργίας των δημοσίων υπηρεσιών, με βάση τη βελτίωση της εξυπηρέτησης των συναλλασσομένων με τις δημόσιες υπηρεσίες πολιτών και επιχειρήσεων. Βασικά κριτήρια που πρέπει να πληροί μια «απλουστευμένη διαδικασία» είναι η φιλικότητα, η οικονομικότητα, η αναγκαιότητα, η αποτελεσματικότητα και αποδοτικότητα, η ποιότητα, η εφαρμοσιμότητα και η διαφάνεια.

Απλουστευμένη διαδικασία θεωρείται η κατάλληλα δημοσιοποιημένη διαδικασία, η οποία με το απαραίτητο «θεσμικό περίβλημα» (ΠΔ, ΚΥΑ, ΥΑ, εγκύκλιος κλπ) θα προβαίνει τουλάχιστον σε ένα από τα πιο κάτω αναφερόμενα:

1. Μείωση, απαλοιφή, κατάργηση στοιχείων – δικαιολογητικών που προσκομίζει ο πολίτης ή η επιχείρηση.

2. Μείωση, απαλοιφή, κατάργηση ενδιάμεσων σταδίων – συναρμόδιων Υπηρεσιών.

3. Δημιουργία ολοκληρωμένης διαδικασίας το αποτέλεσμα της οποίας θα καθίσταται λειτουργικό για τον πολίτη ή την επιχείρηση (σύμφωνα με το άρθρο 8 του Ν.3242/2004 όπως ισχύει). Στο πλαίσιο αυτό, είναι δυνατή η ανάληψη και οργανωτικών πρωτοβουλιών και παρεμβάσεων στη δομή και λειτουργία ενός φορέα, αν αυτό κριθεί απαραίτητο για την αποτελεσματική εφαρμογή της απλουστευμένης διαδικασίας.

4. Αλλαγή του τρόπου έκδοσης (τυποποιημένο έγγραφο, ηλεκτρονική συναλλαγή, συμπεριλαμβανομένης και της ηλεκτρονικής επικοινωνίας συναρμοδίων υπηρεσιών, αυτεπάγγελτη αναζήτηση, δημιουργία βάσης δεδομένων για άντληση/διασταύρωση στοιχείων κλπ).

5. Μείωση χρόνου έκδοσης/απάντησης. 

Η προτεινόμενη προς απλούστευση διαδικασία θα πρέπει να καλύπτει αποδεδειγμένα μία από τις παρακάτω αναφερόμενες προϋποθέσεις: 

• να αφορά μεγάλο αριθμό πολιτών,

• να επηρεάζει ευαίσθητες κοινωνικές ομάδες,

• να αφορά άμεσα θέματα επιχειρηματικής δραστηριότητας παρουσιάζοντας μεγάλη ζήτηση μεταξύ των ενδιαφερομένων,
• να χρησιμοποιείται συχνά από τους ενδιαφερομένους,

• να παρουσιάζει έντονες δυσλειτουργίες, χρονικές καθυστερήσεις πολλές συναρμοδιότητες κ.λπ. με σοβαρές κοινωνικές, οικονομικές, υπηρεσιακές επιπτώσεις,

• να είναι κομβικής σημασίας ώστε ο επανασχεδιασμός της να έχει ως αποτέλεσμα τον ανασχεδιασμό άλλων διαδικασιών που εξαρτώνται από αυτή, επιτυγχάνοντας έτσι πολλαπλασιαστικά αποτελέσματα,

• να έχει μοντελοποιημένη μορφή, μετά από αξιοποίηση ανοιχτών προτύπων, ώστε η οποιαδήποτε μελλοντική της τροποποίηση να είναι εύκολα προσαρμόσιμη με την τροποποίηση συγκεκριμένων παραμέτρων. 

Στην παρούσα πρόσκληση προτεραιότητα χρηματοδότησης αποτελούν κάθετοι τομείς πολιτικής, καθώς και οριζόντιοι ή/και θεματικοί τομείς προτεραιότητας φορέων άσκησης πολιτικής, όπως έχουν περιγραφεί και συμπεριληφθεί στο κείμενο του Επιχειρησιακού Προγράμματος, αλλά και στην ισχύουσα Εξειδίκευση του Ε.Π. «Μεταρρύθμιση Δημοσίου Τομέα».
 Ειδικότερα, οι προτάσεις που δύναται να υποβληθούν στο πλαίσιο της παρούσης, θα εμπίπτουν στις κατωτέρω κατηγορίες δράσεων, ως εξής:

Κατηγορία Δράσης Α.2.1: «Δράσεις εφαρμογής αναδιοργανώσεων των φορέων του Δημοσίου Τομέα και βελτίωσης της λειτουργίας του». 

Στο πλαίσιο της εν λόγω κατηγορίας θα χρηματοδοτηθούν, είτε οριζόντιες όταν πρόκειται για ομοειδείς δομές και λειτουργίες της δημόσιας διοίκησης, είτε κάθετες όταν πρόκειται για έναν ορισμένο τομέα πολιτικής προτεραιότητας, δράσεις βελτίωσης της λειτουργίας των αρμοδίων φορέων άσκησης πολιτικής με σκοπό τη βελτίωση της εσωτερικής τους λειτουργίας, μέσω του επανακαθορισμού, της απλοποίησης και της προτυποποίησης των εσωτερικών διαδικασιών που εφαρμόζουν, μέσω της ηλεκτρονικοποίησης υπηρεσιών, κ.α. 
Ενδεικτικές δράσεις που θα μπορούσαν να χρηματοδοτηθούν εν προκειμένω δύναται να αφορούν σε:

- Απλοποίηση διαδικασιών στο πλαίσιο ενίσχυσης της αποτελεσματικότητας, της διοικητικής ικανότητας, της παρακολούθησης και του συντονισμού, ιδιαίτερα δε για περιπτώσεις θεματικών τομέων πολιτικής, οι αρμοδιότητες διαχείρισης των οποίων διαμοιράζονται ή/και αφορούν σε πλήθος υφιστάμενων δημόσιων υπηρεσιών,

- Κατάρτιση σχεδίων διαχείρισης για σύνολο ομοειδών δράσεων, στο πλαίσιο εισαγωγής και εφαρμογής ενός στρατηγικού σχεδιασμού σε όλες τις πτυχές διαχείρισης ενός δημόσιου αγαθού, αλλά και συστημάτων μέτρησης της αποτελεσματικότητας της διοικητικής δράσης και της ικανοποίησης των χρηστών, ώστε τα αποτελέσματα των τελευταίων να αξιοποιούνται κατά τις φάσεις ανασχεδιασμού δράσεων και πολιτικών.

- Αναδιάρθρωση διαδικασιών και ανάπτυξη εργαλείων για την αποδοτικότερη συλλογή ληξιπρόθεσμων οφειλών, ολοκληρώνοντας υφιστάμενα συστήματα και υποδομές,

-Επέκταση του υφισταμένου πληροφοριακού συστήματος Περιουσιολογίου Ακίνητης Περιουσίας και σε άλλα αντικείμενα, 

-Υλοποίηση των απαραιτήτων διοικητικών αναδιαρθρώσεων, ψηφιοποιήσεων και παρεμβάσεων για την αποτελεσματικότερη διαχείριση της ακίνητης περιουσίας του δημοσίου, με στόχο τη βέλτιστη αξιοποίησή της,

- Πιστοποίηση υπηρεσιών κατά ISO 20000 και ISO 27001, με σχετικές ενέργειες εκπαίδευσης και πιστοποίησης υπαλλήλων,

- Δημιουργία εργαλείων και διαδικασιών ενίσχυσης της διοικητικής ικανότητας, παρακολούθησης της υλοποίησης προγραμμάτων κοινωνικής προστασίας για συγκεκριμένες ομάδες στόχους, συμπεριλαμβανομένης της δημιουργίας βάσεων δεδομένων, σχεδιασμού και ανάπτυξης των απαραιτήτων εφαρμογών, διασύνδεσης δομών παροχής υπηρεσιών κοινωνικής φροντίδας, όπου απαιτείται, και ιδιαίτερα εφόσον προβλέπεται από την κείμενη νομοθεσία και επιβάλλεται για τη δυνατότητα εξαγωγής αξιόπιστων στοιχείων σε όλες τις φάσεις σχεδιασμού και υλοποίησης σχετικών δημόσιων πολιτικών,

- Εξορθολογισμό των υφιστάμενων διαδικασιών διαχείρισης των εκλογών με τη χρήση ΤΠΕ, καθώς και στη μείωση του κόστους της διενέργειας των εκλογών.

Κατηγορία Δράσης Α.2.2: «Δράσεις μείωσης διοικητικών βαρών, απλούστευσης και προτυποποίησης υπηρεσιών προς τους πολίτες και τις επιχειρήσεις». 

Εν προκειμένω θα χρηματοδοτηθούν δράσεις οι οποίες αποσκοπούν αφενός στην υλοποίηση έργων ανάπτυξης εργαλείων και μηχανισμών για την εφαρμογή της προτυποποίησης και τον εξορθολογισμό διαδικασιών και αφετέρου στην αξιολόγηση διοικητικών επιβαρύνσεων, στον επανασχεδιασμό διαδικασιών και στην υλοποίηση σχετικών δράσεων εφαρμογής τους, καθώς και σε συναλλαγές ευρείας ζήτησης από τους πολίτες και τις επιχειρήσεις που προτείνουν οι φορείς του δημοσίου.
Ενδεικτικά δύναται να χρηματοδοτηθούν:

- Δράσεις απλούστευσης επιλεγμένων διαδικασιών, στο πλαίσιο εφαρμογής οριζόμενων ενεργειών αναδιοργάνωσης σύμφωνα με την κείμενη νομοθεσία.

- Δράσεις σχεδιασμού και ανάπτυξης λογισμικών συστημάτων και εξειδικευμένων εφαρμογών στο πλαίσιο βελτίωσης της ποιότητας των παρεχόμενων υπηρεσιών,

- Δημιουργία κόμβων πληροφόρησης για τη διαδικτυακή ενημέρωση των πολιτών σχετικά με την ισχύουσα νομοθεσία, όσον αφορά ιδίως στην εφαρμογή της και στις διαδικασίες που ακολουθούνται για την προσφορά στοχοθετημένων υπηρεσιών, π.χ. χορήγηση και ανανέωση των αδειών διαμονής,

- Δράσεις αποτύπωσης και αξιολόγησης υφιστάμενων διαδικασιών παροχής υπηρεσιών ευρείας ζήτησης σε ιδιαίτερα σημαντικούς τομείς για την ελληνική οικονομία όπως π.χ. στον τομέα τουρισμού, μείωσης διοικητικών βαρών, βελτιστοποίησης και προτυποποίησης διαδικασιών και ανάπτυξης ενός νέου ολοκληρωμένου επιχειρησιακού μοντέλου παροχής εσωστρεφών και εξωστρεφών υπηρεσιών,

1.2 Προκειμένου να χρηματοδοτηθεί μια πράξη στο πλαίσιο της παρούσας Πρόσκλησης θα πρέπει από τα στοιχεία περιγραφής του φυσικού αντικειμένου της Αίτησης Χρηματοδότησης να προκύπτουν: α) η μεταρρυθμιστική προτεραιότητα την οποία εξυπηρετεί και β) η συνάφεια με τους στόχους της παρούσας πρόσκλησης (βλ. Κριτήριο αξιολόγησης Γ1 της Ομάδας Κριτηρίων Γ. Σκοπιμότητα πράξης) σύμφωνα με την Α’ φάση εξειδίκευσης, όπως έχει επικαιροποιηθεί και ισχύει. 

1.3  Ειδικοί Όροι:
- Οι δικαιούχοι που θα προχωρήσουν σε υποβολή προτεινόμενης πράξης, η οποία θα περιλαμβάνει απλούστευση διαδικασιών, θα πρέπει να μεριμνήσουν και αντίστοιχα να τεκμηριώσουν κατά την υποβολή του σχετικού Αιτήματος Χρηματοδότησης (π.χ. στην περιγραφή του φυσικού αντικειμένου, στη μεθοδολογία, κτλ. στο Τεχνικό Δελτίο Πράξης) ότι θα τηρήσουν όλα τα οριζόμενα στην υπ’ αριθ.: ΔΙΑΔΙΠΥΔ/ΤΣΠΕΑΔ/Φ.18/οικ.9462/01-04-2016 Εγκύκλιο της Διεύθυνσης Απλούστευσης Διαδικασιών και Παροχής Υπηρεσιών Δημοσίου του Υπουργείου Εσωτερικών και Διοικητικής Ανασυγκρότησης με θέμα «Απλούστευση και ανασχεδιασμός διοικητικών διαδικασιών».

- Η κάθε φορά προτεινόμενη προς απλούστευση διαδικασία πρέπει:
 
 - να είναι κομβικής σημασίας ώστε ο επανασχεδιασμός της να έχει ως αποτέλεσμα τον ανασχεδιασμό άλλων διαδικασιών που εξαρτώνται από αυτή, επιτυγχάνοντας έτσι πολλαπλασιαστικά αποτελέσματα,

  - να έχει μοντελοποιημένη μορφή, μετά από αξιοποίηση ανοιχτών προτύπων, ώστε η οποιαδήποτε μελλοντική της τροποποίηση να είναι εύκολα προσαρμόσιμη με την τροποποίηση συγκεκριμένων παραμέτρων. 

 Στην περίπτωση που η προς απλούστευση διαδικασία κατατίθεται από Ν.Π.Δ.Δ. – Ν.Π.Ι.Δ. θα πρέπει επιπλέον ο δυνητικός δικαιούχος να αναφέρει τις ισχύουσες διατάξεις εποπτείας του, καθώς και να υποβάλλει επιπροσθέτως την έγγραφη συμφωνία ή ενημέρωση του εποπτεύοντα φορέα όσον αφορά την πρόθεση αλλά και τον τρόπο διασφάλισης της εφαρμογής και λειτουργίας της προτεινόμενης πράξης, αναλόγως και των αρμοδιοτήτων καθενός.

Θα πρέπει να διασφαλίζεται η λειτουργικότητα και ο τρόπος αξιοποίησης των αποτελεσμάτων της προτεινόμενης πράξης, μετά την ολοκλήρωσή της. Ειδικότερα, όπου απαιτείται, γίνεται αναφορά των σχετικών φορέων/ δομών/ μηχανισμών λειτουργίας ή των ενεργειών που θα πρέπει να αναληφθούν με το χρονοδιάγραμμά τους, προκειμένου να εξασφαλισθεί η λειτουργία και η συντήρηση της πράξης και να αξιοποιηθούν τα αποτελέσματά της. 

Σε περίπτωση επίσης που λόγω της φύσης της πράξης ο Φορέας Λειτουργίας θα συσταθεί σε χρόνο μεταγενέστερο της Απόφασης Ένταξης, απαιτείται έγγραφη δέσμευση του δικαιούχου με συγκεκριμένο χρονοδιάγραμμα για την έκδοση των κανονιστικών αποφάσεων σύστασης του Φορέα Λειτουργίας.

- Η ανάπτυξη των ηλεκτρονικών εφαρμογών θα υιοθετεί τα όσα ορίζονται στο πεδίο (Ε) «Πρόσβαση στα ηλεκτρονικά περιβάλλοντα» του Παραρτήματος ΙΙ για την εξειδίκευση του κριτηρίου αξιολόγησης «Εξασφάλιση της προσβασιμότητας στα άτομα με αναπηρία» του Οδηγού Αξιολόγησης Αιτήσεων Χρηματοδότησης πράξεων (πλην κρατικών ενισχύσεων) συγχρηματοδοτούμενων από τα Ε.Π. του στόχου «Επενδύσεις στην Ανάπτυξη και την Απασχόληση» (Ιούλιος 2015).

- Οι εφαρμογές, τα πληροφοριακά συστήματα και οι ηλεκτρονικές υπηρεσίες που πρόκειται να αναπτυχθούν στο πλαίσιο της παρούσας πρόσκλησης πρέπει να λαμβάνουν υπόψη τους το Ελληνικό Πλαίσιο Παροχής Υπηρεσιών Ηλεκτρονικής Διακυβέρνησης και τα Πρότυπα Διαλειτουργικότητας “e-gif” (Πλαίσιο Παροχής Υπηρεσιών Ηλεκτρονικής Διακυβέρνησης, ΥΑΠ/Φ.40.4/1/989/2012-ΦΕΚ 1301/Β’/2012). Επισημαίνεται ότι τα πληροφοριακά συστήματα που πρόκειται να δημιουργηθούν στο πλαίσιο της παρούσας πρόσκλησης πρέπει να είναι "ανοικτής" αρχιτεκτονικής (ως προς τον εξοπλισμό και ως προς το λογισμικό εφαρμογών) και να χρησιμοποιούν πρότυπα που θα διασφαλίζουν: 

• Την ομαλή συνεργασία και λειτουργία, μεταξύ των επιμέρους λειτουργικών εφαρμογών 
• Τη διαδικτυακή συνεργασία μεταξύ εφαρμογών ή/και συστημάτων, τα οποία ενδεχομένως βρίσκονται σε διαφορετικά υπολογιστικά συστήματα. 
• Την επεκτασιμότητα των πληροφοριακών συστημάτων και εφαρμογών, χωρίς αλλαγές στη δομή και αρχιτεκτονική τους

 Οι προτεινόμενες πράξεις που αποτελούν μέρος μιας μεταρρύθμισης ή αφορούν πολλούς φορείς ενός τομέα συγκεκριμένης πολιτικής οφείλουν να καταγράψουν ως παράρτημα του Τεχνικού Δελτίου Πράξης τη διαλειτουργικότητα, συνέργεια και συμπληρωματικότητα με άλλες πράξεις, το αποτέλεσμα των οποίων συμβάλλει στο συνολικό αποτέλεσμα της εν λόγω μεταρρύθμισης, καθώς και τις σχετικές διατάξεις από τις οποίες προκύπτει η συμβολή της στην αναφερόμενη μεταρρύθμιση. 

1.4 Σε κάθε περίπτωση, οι δικαιούχοι των οποίων οι πράξεις θα χρηματοδοτηθούν, πέραν των υποχρεωτικών δραστηριοτήτων δημοσιότητας και επικοινωνίας που πρέπει να τηρήσουν, όπως αυτές ορίζονται στον Καν.1303/2014 προκειμένου για την ενημέρωση σχετικά με τον σκοπό των πράξεων και τη χρηματοδότησή τους από το Ταμείο, δύνανται να συμπεριλάβουν στον σχεδιασμό τους και να υλοποιήσουν επιπλέον δραστηριότητες επικοινωνίας και διάχυσης των αποτελεσμάτων, όπως αυτές περιγράφονται και αναλύονται στα συνημμένα της παρούσης κείμενα «Επικοινωνιακό Σχέδιο Ε.Π. Μ.Δ.Τ. 2014-2020», καθώς επίσης και στον «Επικοινωνιακό Οδηγό ΕΣΠΑ 2014-2020».

1.5 Για την τρέχουσα προγραμματική περίοδο, προβλέπεται η μέτρηση των ειδικών δεικτών του Επιχειρησιακού Προγράμματος (βλ. Πίνακες 3, 4 και 5 της παρούσας). Ο προσδιορισμός των απαιτήσεων για την έγκαιρη συλλογή και παρακολούθηση δεδομένων δεικτών και εφαρμογής του Ενιαίου Συστήματος Παρακολούθησης Δεικτών, ανάλογα με το επίπεδο εμπλοκής των δικαιούχων στην παρακολούθηση των δεικτών των πράξεών τους, προκειμένου να διασφαλίζεται η ακρίβεια και η επάρκεια των δεδομένων, καθώς και η έγκαιρη ενημέρωση του ΟΠΣ – ΕΣΠΑ με τα εν λόγω στοιχεία, περιγράφονται περαιτέρω στο συνημμένο της παρούσης Οδηγό Ενιαίου Συστήματος Παρακολούθησης Δεικτών για τα Ε.Π. του ΕΣΠΑ 2014-2020, ο οποίος θα επικαιροποιείται.
 	
2.	ΑΝΤΙΚΕΙΜΕΝΟ ΠΡΟΣΚΛΗΣΗΣ
2.1	Οι προτάσεις που θα υποβληθούν θα πρέπει να εμπίπτουν στον (στους) ακόλουθο (ους) θεματικό (ούς) στόχο (ους), επενδυτική (ές) προτεραιότητα (ες), ειδικό (οι) στόχο (οι), κατηγορία (ες) περιφέρειας (ών) ανά Άξονα Προτεραιότητας ή και ανά Επιχειρησιακό Πρόγραμμα. 

Θ.Σ.1

Α.Π.1

ε.σ.1

ε.π. 1

ε.π. 2

Α.Π.2

Ε.Π.

ε.σ.χ

ε.σ.2

ε.π. χ

Θ.Σ.χ

Θ.Σ.2

Α.Π.χ

Πίνακας 1
ΕΠΙΧΕΙΡΗΣΙΑΚΟ ΠΡΟΓΡΑΜΜΑ : Μεταρρύθμιση Δημόσιου Τομέα	ΚΩΔ.	4	
ΚΩΔΙΚΟΣ ΕΚΧΩΡΗΣΗΣ: - 	
 
 ΑΞΟΝΑΣ ΠΡΟΤΕΡΑΙΟΤΗΤΑΣ:
 Διοικητική και οργανωτική μεταρρύθμιση για την αύξηση της αποδοτικότητας και αποτελεσματικότητας του Δημοσίου Τομέα 	ΚΩΔ.	1	
ΘΕΜΑΤΙΚΟΣ ΣΤΟΧΟΣ: Ενίσχυση της θεσμικής ικανότητας των δημόσιων υπηρεσιών και των φορέων, καθώς και της αποτελεσματικής δημόσιας διοίκησης	ΚΩΔ.	11	
ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ:
Επένδυση στη θεσμική ικανότητα και στην αποτελεσματικότητα των δημόσιων διοικήσεων και υπηρεσιών σε εθνικό, περιφερειακό και τοπικό επίπεδο εν όψει των μεταρρυθμίσεων, καλύτερη κανονιστική ρύθμιση και χρηστή διακυβέρνηση 
	ΚΩΔ.	11i	
ΕIΔΙΚΟΣ ΣΤΟΧΟΣ:
 
	- Αύξηση των φορέων του δημοσίου τομέα στους οποίους εφαρμόζονται σχέδια λειτουργικής αναδιοργάνωσης και απλοποίησης διοικητικών διαδικασιών	ΚΩΔ.	11i.2
  	
ΚΑΤΗΓΟΡΙΑ ΠΕΡΙΦΕΡΕΙΑΣ: 	- Λιγότερο ανεπτυγμένες περιφέρειες
- Μετάβαση
- Περισσότερο ανεπτυγμένες περιφέρειες	ΚΩΔ.	1
2
3
  	
2.1	Οι προτάσεις που θα υποβληθούν θα πρέπει να συνεισφέρουν στην επίτευξη των σχετικών δεικτών παρακολούθησης, οι οποίοι είναι:

Πίνακας 2: Δείκτες εκροών 
 
Ε.Π:4	Α.Π.: 1	ΤΑΜΕΙΟ: ΕΚΤ	ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ: 11i	
			Ειδικός Στόχος: Αύξηση των φορέων του δημοσίου τομέα στους οποίους εφαρμόζονται σχέδια λειτουργικής αναδιοργάνωσης και απλοποίησης διοικητικών διαδικασιών	
ΚΩΔ	ΟΝΟΜΑΣΙΑ	ΜΟΝΑΔΑ ΜΕΤΡΗΣΗΣ	ΚΑΤΗΓΟΡΙΑ ΠΕΡΙΦΕΡΕΙΑΣ	ΤΙΜΗ ΣΤΟΧΟΣ	
				ΣΥΝΟΛΟ	ΑΝΔΡΕΣ	ΓΥΝΑΙΚΕΣ	
12201	Μελέτες, εμπειρογνωμοσύνες, έρευνες, αξιολογήσεις	Αριθμός	ΕΘΝΙΚΗΣ ΕΜΒΕΛΕΙΑΣ	0,00 	 	 	
12302	Ενέργειες πληροφόρησης/Δημοσιότητας	Αριθμός	ΕΘΝΙΚΗΣ ΕΜΒΕΛΕΙΑΣ	0,00 	 	 	
12303	Πλήθος χρηστών που επιμορφώνονται / καταρτίζονται από τη δράση	Άτομα	ΕΘΝΙΚΗΣ ΕΜΒΕΛΕΙΑΣ	0,00 	 	 	
90101	Τεχνολογικός Εξοπλισμός (HARDWARE)	Αριθμός	ΕΘΝΙΚΗΣ ΕΜΒΕΛΕΙΑΣ	0,00 	 	 	
90102	Λογισμικό (SOFTWARE)	Αριθμός	ΕΘΝΙΚΗΣ ΕΜΒΕΛΕΙΑΣ	0,00 	 	 	
CO22	Αριθμός έργων που αφορούν δημόσιες διοικήσεις ή δημόσιες υπηρεσίες σε εθνικό, περιφερειακό ή τοπικό επίπεδο	Αριθμός	ΕΘΝΙΚΗΣ ΕΜΒΕΛΕΙΑΣ	7,00 	 	 	
Ε.Π:4	Α.Π.: 1	ΤΑΜΕΙΟ: ΕΚΤ	ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ: 11i	
			Ειδικός Στόχος: Απλοποίηση εσωτ. διαδικασιών 	
ΚΩΔ	ΟΝΟΜΑΣΙΑ	ΜΟΝΑΔΑ ΜΕΤΡΗΣΗΣ	ΚΑΤΗΓΟΡΙΑ ΠΕΡΙΦΕΡΕΙΑΣ	ΤΙΜΗ ΣΤΟΧΟΣ	
				ΣΥΝΟΛΟ	ΑΝΔΡΕΣ	ΓΥΝΑΙΚΕΣ	
T4620	Αριθμός έργων απλοποίησης εσωτερικών διαδικασιών φορέων του δημοσίου τομέα	Αριθμός	ΕΘΝΙΚΗΣ ΕΜΒΕΛΕΙΑΣ	7,00 	 	 	
T4621	Αριθμός έργων απλοποίησης διαδικασιών και προτυποποίησης υπηρεσιών προς τους πολίτες	Αριθμός	ΕΘΝΙΚΗΣ ΕΜΒΕΛΕΙΑΣ	3 	 	 	

Πίνακας 3: Δείκτες αποτελεσμάτων
Ε.Π:4	Α.Π.: 1
 	ΤΑΜΕΙΟ: ΕΚΤ	 ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ: 11i	
			Ειδικός Στόχος:  	
ΚΩΔ.	ΟΝΟΜΑΣΙΑ	ΜΟΝΑΔΑ ΜΕΤΡΗΣΗΣ	 ΚΑΤΗΓΟΡΙΑ ΠΕΡΙΦΕΡΕΙΑΣ: 	ΤΙΜΗ ΒΑΣΗΣ	ΤΙΜΗ ΣΤΟΧΟΣ	
				ΣΥΝΟΛΟ	ΑΝΔΡΕΣ	ΓΥΝΑΙΚΕΣ	ΣΥΝΟΛΟ	ΑΝΔΡΕΣ	ΓΥΝΑΙΚΕΣ	
T4607 	Αριθμός φορέων του δημόσιου τομέα που εφαρμόζουν απλοποιημένες εσωτερικές διαδικασίες	Αριθμός	ΕΘΝΙΚΗΣ ΕΜΒΕΛΕΙΑΣ
  							
T4608 	Αριθμός τομέων στους οποίους εφαρμόζεται απλοποίηση διαδικασιών και προτυποποίηση υπηρεσιών προς τους πολίτες	Αριθμός	ΕΘΝΙΚΗΣ ΕΜΒΕΛΕΙΑΣ

 
3.	ΟΙΚΟΝΟΜΙΚΑ ΣΤΟΙΧΕΙΑ ΠΡΟΣΚΛΗΣΗΣ
3.1.	Η συγχρηματοδοτούμενη (όπου συγχρηματοδοτούμενη δημόσια δαπάνη είναι η επιλέξιμη δημόσια δαπάνη από το ΕΠ για τον υπολογισμό της κοινοτικής συνδρομής ) δημόσια δαπάνη που διατίθεται για την ένταξη πράξεων με την παρούσα πρόσκληση ανέρχεται σε 10.900.000,00 € και κατανέμεται ενδεικτικά ανά πεδίο παρέμβασης δράση και κατηγορία περιφέρειας, ως ακολούθως:
Πίνακας 4

ΕΠΙΧΕΙΡΗΣΙΑΚΟ ΠΡΟΓΡΑΜΜΑ: Μεταρρύθμιση Δημόσιου Τομέα	ΚΩΔ: 4	
 ΑΞΟΝΑΣ ΠΡΟΤΕΡΑΙΟΤΗΤΑΣ: Διοικητική και οργανωτική μεταρρύθμιση για την αύξηση της αποδοτικότητας και αποτελεσματικότητας του Δημοσίου Τομέα 	ΚΩΔ: 1	
 ΘΕΜΑΤΙΚΟΣ ΣΤΟΧΟΣ / ΕΠΕΝΔΥΤΙΚΗ ΠΡΟΤΕΡΑΙΟΤΗΤΑ: 11 / 11i	
ΠΕΔΙΟ ΠΑΡΕΜΒΑΣΗΣ 	ΔΡΑΣΗ	ΚΑΤΗΓΟΡΙΑ ΠΕΡΙΦΕΡΕΙΑΣ:	ΣΥΓΧΡΗΜ/ΜΕΝΗ
ΔΗΜΟΣΙΑ ΔΑΠΑΝΗ	
(2)	(3)	(4)	(5)	
119 Επένδυση στη θεσμική ικανότητα και στην αποτελεσματικότητα των δημόσιων διοική­ σεων και υπηρεσιών σε εθνικό, περιφερειακό και τοπικό επίπεδο ενόψει των μεταρρυθ­ μίσεων, καλύτερη κανονιστική ρύθμιση και χρηστή διακυβέρνηση	A.2.1:A.2.1:  Δράσεις εφαρμογής αναδιοργανώσεων των φορέων του Δημόσιου Τομέα και βελτίωσης της λειτουργίας του	Λιγότερο ανεπτυγμένες περιφέρειες	8.000.000,00
	
119 Επένδυση στη θεσμική ικανότητα και στην αποτελεσματικότητα των δημόσιων διοική­ σεων και υπηρεσιών σε εθνικό, περιφερειακό και τοπικό επίπεδο ενόψει των μεταρρυθ­ μίσεων, καλύτερη κανονιστική ρύθμιση και χρηστή διακυβέρνηση	A.2.2:A.2.2: Δράσεις μείωσης διοικητικών βαρών, απλούστευσης και προτυποποίησης υπηρεσιών προς τους πολίτες και τις επιχειρήσεις	Μετάβαση	2.900.000,00
	
		ΣΥΝΟΛΟ	10.900.000,00	
3.2	ΗΔ.Α. δύναται να τροποποιήσει το συνολικό ύψος της συγχρηματοδοτούμενης δημόσιας δαπάνης της παρούσας πρόσκλησης ή και να προβεί σε αιτιολογημένη ανάκληση ισχύος της πρόσκλησης, ενημερώνοντας σε κάθε περίπτωση τους Δικαιούχους μέσω της οικείας ιστοσελίδας:  www.epdm.gr
3.3	Στο πλαίσιο της παρούσας πρόσκλησης θα ενταχθούν πράξεις, έως το ύψος της συνολικής συγχρηματοδοτούμενης δημόσιας δαπάνης. 
4.	ΕΠΙΛΕΞΙΜΟΤΗΤΑ
4.1	Ως ημερομηνία λήξης της προθεσμίας επιλεξιμότητας των δαπανών των προτεινόμενων πράξεων ορίζεται η 30/06/2020. Η ολοκλήρωση των προτεινόμενων πράξεων θα πρέπει να συντελεστεί έως την ως άνω ημερομηνία. 
4.2	Πράξεις που έχουν περατωθεί φυσικά ή εκτελεστεί πλήρως δεν είναι επιλέξιμες, ανεξάρτητα εάν έχουν εκτελεστεί ή όχι οι σχετικές πληρωμές.
4.3	Οι κανόνες επιλεξιμότητας των δαπανών των συγχρηματοδοτούμενων πράξεων προσδιορίζονται στην με αρ. πρωτ. 137675/ΕΥΘΥ 1016/19-12-2018 (ΦΕΚ Β’ 5968)Υπουργική Απόφαση «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 – Διαδικασία ενστάσεων επί των αποτελεσμάτων αξιολόγησης πράξεων» (ΕΚΕΔ). 

4.3 (β) Ενδεικτικές Κατηγορίες Δαπανών βάσει παραστατικών 
Κατηγορία δαπάνης	Περιγραφή	
Α.1	Άμεσες δαπάνες 	

4.4	Ειδικότεροι κανόνες επιλεξιμότητας.
 
Ως ημερομηνία λήξης της προθεσμίας επιλεξιμότητας των δαπανών ορίζεται η 30η Ιουνίου 2020. Η ολοκλήρωση των προτεινόμενων πράξεων θα πρέπει να συντελεστεί έως την ως άνω ημερομηνία. 
4.2 Πράξεις που έχουν περατωθεί φυσικά ή εκτελεστεί πλήρως δεν είναι επιλέξιμες, ανεξάρτητα εάν έχουν εκτελεστεί ή όχι οι σχετικές πληρωμές. 
4.3 Στην περίπτωση που μέρος του φυσικού αντικειμένου των προτεινόμενων προς χρηματοδότηση πράξεων έχει ξεκινήσει να υλοποιείται από 01η-01-2014, τότε αυτό θα πρέπει να μην έχει ολοκληρωθεί κατά τη χρονική στιγμή υποβολής του αιτήματος χρηματοδότησης. Πιο συγκεκριμένα, θα πρέπει τεκμηριωμένα να βρίσκεται ακόμη σε πραγματική εξέλιξη, όχι αποκλειστικά και μόνο με βάση τις διοικητικές διαδικασίες που προβλέπονται για την παραλαβή του.
4.4 Οι κανόνες επιλεξιμότητας των δαπανών των συγχρηματοδοτούμενων πράξεων προσδιορίζονται στην με αρ. Πρωτ. 81986/ΕΥΘΥ712/31-07-2015 Υπουργική Απόφασης Συστήματος Διαχείρισης. 

4.5 Ενδεικτικές επιλέξιμες άμεσες δαπάνες θεωρούνται οι ακόλουθες:
• Άμεσες δαπάνες προσωπικού 
• Δαπάνες δημοσιότητας
• Λοιπές αμοιβές τρίτων

Σε περίπτωση που κάποιος Τελικός Δικαιούχος αιτηθεί στην πρόταση που θα υποβάλλει κάποιες Κατηγορίες Δαπανών εκτός όσων παρατίθενται, θα πρέπει να αιτιολογεί επαρκώς το αίτημά του και θα εξετάζεται κατά περίπτωση η επιλεξιμότητά τους. 
Ο ΦΠΑ θεωρείται επιλέξιμη δαπάνη μόνο στην περίπτωση που βαρύνει πραγματικά και οριστικά τον δικαιούχο.
Επισημαίνεται ότι οι δαπάνες που αφορούν στη Δημοσιότητα και σε υποστηρικτικές δράσεις των πράξεων, δεν δύναται να υπερβαίνουν το 2% του συνολικού προϋπολογισμού της. Στην περίπτωση όπου ο δυνητικός δικαιούχος συμπεριλαμβάνει δράσεις των προαναφερόμενων κατηγοριών, οι οποίες αντιστοιχούν σε ποσοστό μεγαλύτερο του 2% του συνολικού προϋπολογισμού του προτεινόμενου έργου, τότε θα πρέπει να συνυποβάλλει ειδική τεκμηρίωση για την αναγκαιότητα της υπέρβασης, την οποία θα αξιολογεί η ΕΥΔ.  
4.6 Σύμφωνα με το άρθρο 2, παρ.3, εδάφιο 1 της υπ’ αριθ.: 81986/ΕΥΘΥ712/31.07.2015 (ΦΕΚ 1822/Β’/24-08-2015), το ΕΤΠΑ και το ΕΚΤ μπορούν να χρηματοδοτούν, με συμπληρωματικό τρόπο και εντός ορίου έως 10% της ενωσιακής χρηματοδότησης. Οι δαπάνες μέρους μίας πράξης είναι επιλέξιμες για στήριξη από το άλλο Ταμείο, βάσει των κανόνων επιλεξιμότητας που ισχύουν για το εν λόγω Ταμείο, υπό την προϋπόθεση ότι αυτές οι δαπάνες είναι απαραίτητες για την ικανοποιητική υλοποίηση της πράξης και συνδέονται άμεσα με αυτήν, σε συνδυασμό με όσα προβλέπονται για τις εγκεκριμένες δράσεις Εξειδίκευσης του Προγράμματος. Για την παρούσα Πρόσκληση, το ποσοστό αυτό καθορίζεται έως 10% επί της συνολικής δημόσιας δαπάνης της εν λόγω Πρόσκλησης. Στην περίπτωση χρήσης της ανωτέρω δυνατότητας, οι σχετιζόμενες δράσεις θα πρέπει να αποτυπώνονται ως διακριτό(ά) υποέργο(α) στο ΤΔΠΠ και όταν συμβασιοποιηθεί(ούν) θα συμπληρωθεί(ούν) διακριτό(ά) ΤΔΥ, σύμφωνα με το σχετικό συνημμένο υπόδειγμα.
  
5.	ΟΔΗΓΙΕΣ ΥΠΟΒΟΛΗΣ ΠΡΟΤΑΣΕΩΝ
5.1	Οι υποψήφιοι δικαιούχοι υποβάλλουν αποκλειστικά  ηλεκτρονικά τις προτάσεις μέσω του ΟΠΣ. – ΕΣΠΑ 2014-2020 (εφεξής ΟΠΣ ΕΣΠΑ). Για τον σκοπό αυτό, απαιτείται να διαθέτουν ατομικό λογαριασμό χρήστη (αναγνωριστικό και συνθηματικό) για την πρόσβαση στο ΟΠΣ ΕΣΠΑ:
5.1.1	αφ ενός τα στελέχη του  Δικαιούχου για συμπλήρωση δελτίων  και 
5.1.2	αφ ετέρου ο νόμιμος εκπρόσωπος του Δικαιούχου ή του κύριου Δικαιούχου (στην περίπτωση υλοποίησης της πρότασης έργου (πράξης) από πολλαπλούς Δικαιούχους) για υποβολή προτάσεων, ο οποίος μπορεί να εξουσιοδοτήσει χρήστη του συστήματος για το σκοπό αυτό. 
Οδηγίες για απόκτηση λογαριασμού χρήστη στο ΟΠΣ ΕΣΠΑ βρίσκονται στην ηλεκτρονική δ/νση http://logon.ops.gr/.
Εάν ο Δικαιούχος δεν διαθέτει ήδη «κωδικό Φορέα» στο ΟΠΣ από την περίοδο 2007-2013, θα πρέπει να υποβάλει αίτηση για κωδικό φορέα σύμφωνα με τις οδηγίες στην ηλεκτρονική διεύθυνση http://logon.ops.gr/, πριν την υποβολή της πρότασης

5.2	Οι προτάσεις υποβάλλονται μέσω του ΟΠΣ ΕΣΠΑ στην ηλεκτρονική διεύθυνση http://logon.ops.gr/ από την 30/05/2016 00:00:00 (ημερομηνία έναρξης υποβολής προτάσεων) έως την 10/07/2016 23:59:00 (ημερομηνία λήξης υποβολής προτάσεων).
Επισημαίνεται ότι η πρόταση υποβάλλεται στο ΟΠΣ ΕΣΠΑ από τον νόμιμο εκπρόσωπο του Δικαιούχου ή του κύριου Δικαιούχου [στην περίπτωση υλοποίησης της πρότασης έργου (πράξης) από πολλαπλούς Δικαιούχους] (ατομικός λογαριασμός χρήστη του νόμιμου εκπροσώπου). Ο Δικαιούχος μετά την επιτυχή υποβολή της πρότασης ενημερώνεται σχετικά μέσω του ΟΠΣ ΕΣΠΑ.
Σε περιπτώσεις εγγράφων, για τα οποία δεν είναι τεχνικά εφικτή η ηλεκτρονική επισύναψη/υποβολή (π.χ. χάρτες, σχέδια, κλπ), ο δικαιούχος υποχρεούται να τα αποστείλει στην  «ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ Ε.Π. ΜΕΤΑΡΡΥΘΜΙΣΗ ΔΗΜΟΣΙΟΥ ΤΟΜΕΑ» 
στη διεύθυνση ΚΟΡΑΗ 4, ΑΘΗΝΑ 10564 εντός 10 εργάσιμων ημερών από την ημερομηνία ηλεκτρονικής υποβολής της πρότασης από τον Δικαιούχο. 

Δεν θα γίνονται δεκτές προτάσεις εκτός των ανωτέρω προθεσμιών. Πριν τη λήξη της προθεσμίας υποβολής προτάσεων, επιτρέπεται η επανυποβολή νέας πρότασης κατόπιν ακύρωσης της αρχικής πρότασης. Η πρόταση αξιολογείται βάσει της τελευταίας επιτυχούς/έγκυρης υποβολής.
Η περίοδος υποβολής των προτάσεων δύναται να λήξει σε χρόνο ενωρίτερο της ανωτέρω προσδιοριζόμενης ημερομηνίας, σε περίπτωση εξάντλησης της προς διάθεση συγχρηματοδοτούμενης δημόσιας δαπάνης της παρούσας πρόσκλησης.
Η ενημέρωση των δυνητικών δικαιούχων γίνεται μέσω της οικείας ιστοσελίδας/ηλεκτρονικής διεύθυνσης www.epdm.gr. 
5.3	Το Τεχνικό Δελτίο Πράξης (ΤΔΠ), αποτελεί την πρόταση του Δικαιούχου και συμπληρώνεται   αποκλειστικά στην ηλεκτρονική μορφή που διατίθεται στο ΟΠΣ ΕΣΠΑ. Στην παρούσα πρόσκληση επισυνάπτονται Οδηγίες για τη συμπλήρωση των πεδίων του Τεχνικού Δελτίου Πράξης.
Η υποβολή της πρότασης συνιστά και αίτηση χρηματοδότησης του δυνητικού δικαιούχου.
Αναπόσπαστο στοιχείο της πρότασης αποτελούν τα παρακάτω δικαιολογητικά/έγγραφα, τα οποία συνοδεύουν το Τεχνικό Δελτίο Πράξης :
 01. Αίτηση Χρηματοδότησης
 02. Τεχνικό Δελτίο Πράξης
 03. Στοιχεία που τεκμηριώνουν την αρμοδιότητα του δικαιούχου
 06. Προγραμματική σύμβαση, εφόσον απαιτείται
 08. Κανονιστικό πλαίσιο ορισμού του φορέα λειτουργίας και συντήρησης της πράξης
 25. Έντυπο Ανάλυσης Κόστους
 30. Σχέδιο Απόφασης εκτέλεσης με ίδια μέσα, εφόσον απαιτείται
 31. Τεύχη Δημοπράτησης (Σχέδιο ή Εγκεκριμένα Τεύχη), εφόσον απαιτείται
 41. Βεβαίωση-Δήλωση ανάληψης λειτουργίας και συντήρησης του Έργου
 43. Τεκμηρίωση αξιοποίησης αποτελεσμάτων πράξης από Δικαιούχο και Φορέα Λειτουργίας, εφόσον διαφέρουν
 60. Διοικητική Ικανότητα / Οργανωτική Δομή και Διαδικασίες
 62. Επιχειρησιακή ικανότητα / Ομάδα Εργου & Υοποίηση συναφών Έργων
 Λοιπά έγγραφα, εφόσον απαιτείται
Τα συνοδευτικά δικαιολογητικά/ έγγραφα, υποβάλλονται σε μορφή αρχείου τύπου pdf, ως συνημμένα στο ΤΔΠ.  Η ανάλυση για τον υπολογισμό των καθαρών εσόδων υποβάλλεται σε μορφή αρχείου Excel.

6.	ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΕΝΤΑΞΗΣ ΠΡΑΞΕΩΝ
Μετά την υποβολή της πρότασης από τον υποψήφιο Δικαιούχο ή από τον κύριο Δικαιούχο (στην περίπτωση που η υλοποίηση της υποβαλλόμενης πρότασης προβλέπεται ότι θα πραγματοποιηθεί από πολλαπλούς δικαιούχους), η διαδικασία για την ένταξη των πράξεων στο Ε.Π. ακολουθεί τα παρακάτω βήματα. Ειδικότερες λεπτομέρειες ως προς την μεθοδολογία και τα κριτήρια αξιολόγησης παρατίθενται στο σχετικό συνημμένο ή/και στο περιεχόμενο της Πρόσκλησης.
Άμεση Αξιολόγηση 	
6.1	Αξιολόγηση των προτάσεων από την Ειδική Υπηρεσία Διαχείρισης του ΕΠ (ή εναλλακτικά τον Ενδιάμεσο Φορέα) σε δύο στάδια:
 Α Στάδιο : Πληρότητα και επιλεξιμότητα πρότασης, Β’ Στάδιο : Αξιολόγηση των προτάσεων ανά ομάδα κριτηρίων
Η αξιολόγηση γίνεται με βάση την εγκεκριμένη μεθοδολογία και τα εγκεκριμένα κριτήρια από την Επιτροπή Παρακολούθησης, που επισυνάπτονται στην παρούσα πρόσκληση. Η πρόταση αξιολογείται αυτοτελώς με σειρά προτεραιότητας, η οποία καθορίζεται από την ημερομηνία και ώρα της ηλεκτρονικής υποβολής της στο ΟΠΣ ΕΣΠΑ. Η προθεσμία για τον έλεγχο της πληρότητας και την ολοκλήρωση της αξιολόγησης της πρότασης του Δικαιούχου, από την αρμόδια ΔΑ ή ΕΦ, ορίζεται μέχρι εξήντα (60) μέρες από την ημερομηνία υποβολής της πρότασης από το Δικαιούχο. (παρ. 2, άρθρο20, ν. 4314/2014) 
6.2	Υποβολή και εξέταση ενστάσεων
Οι δυνητικοί Δικαιούχοι δύνανται να υποβάλουν ένσταση στην αρμόδια ΔΑ ή ΕΦ σχετικά με τα αποτελέσματα της αξιολόγησης σύμφωνα με τα οριζόμενα στο άρθρο 43 της ΥΑ με αριθ. 137675/ΕΥΘΥ 1016/19-12-2018 (ΦΕΚ Β’5968). Οι ενστάσεις υποβάλλονται άπαξ ανά στάδιο αξιολόγησης, εντός αποκλειστικής προθεσμίας επτά (7) εργάσιμων ημερών από την επομένη ημέρα της κοινοποίησης των αποτελεσμάτων της αξιολόγησης, ήτοι:
α) της Απόφασης Απόρριψης Πρότασης που εκδίδεται κατά το Στάδιο Α’ της αξιολόγησης
β) της Απόφασης Απόρριψης Πρότασης που εκδίδεται κατά το Στάδιο Β’ της αξιολόγησης.
Η ένσταση θα πρέπει να είναι αιτιολογημένη και ενυπόγραφη από τον Δικαιούχο ή τον κύριο Δικαιούχο (στην περίπτωση πολλαπλών Δικαιούχων)  και όπου απαιτείται υπογεγραμμένη και από τον φορέα πρότασης, δηλαδή τον κύριο της πράξης, εφόσον είναι διαφορετικός φορέας από τον Δικαιούχο.
Η ΔΑ ή ο ΕΦ πρωτοκολλεί και εξετάζει όλες τις υποβαλλόμενες ενστάσεις. Τα αποτελέσματα της εξέτασης των ενστάσεων εγκρίνονται από τον Προϊστάμενο της ΔΑ ή του ΕΦ και κοινοποιούνται στους δυνητικούς δικαιούχους που υπέβαλαν την ένσταση εντός δεκαπέντε (15) εργάσιμων ημερών και αναρτώνται στο Πρόγραμμα Διαύγεια.
Οι ενστάσεις δύναται να εξετάζονται από τριμελή επιτροπή αξιολόγησης ενστάσεων, η οποία συγκροτείται με απόφαση του Προϊσταμένου της ΔΑ ή του ΕΦ, εντός τριών (3) εργάσιμων ημερών από την καταληκτική ημερομηνία υποβολής της ένστασης.
Στη διαδικασία εξέτασης των ενστάσεων δεν μπορούν να συμμετέχουν στελέχη της ΔΑ ή του ΕΦ που συμμετείχαν στη διαδικασία αξιολόγησης της συγκεκριμένης πρότασης την οποία αφορά η ένσταση. Επιπλέον, θα πρέπει να διασφαλίζεται ότι τα στελέχη που εξετάζουν την ένσταση διαθέτουν την απαιτούμενη ανεξαρτησία, μέσω της υποβολής δήλωσης μη σύγκρουσης συμφερόντων.
Αν η υποβληθείσα ένσταση, η οποία αφορά τα αποτελέσματα του Σταδίου Α’ γίνει δεκτή, η ΔΑ ή ο ΕΦ προβαίνει στην αξιολόγηση του Σταδίου Β’.
Αν η υποβληθείσα ένσταση, η οποία αφορά το στάδιο Β’ της αξιολόγησης γίνει αποδεκτή, η πρόταση επιλέγεται για χρηματοδότηση με βάση τη σειρά ηλεκτρονικής υποβολής των προτάσεων και μέχρι εξαντλήσεως της συνολικής συγχρηματοδοτούμενης δημόσιας δαπάνης της Πρόσκλησης. Σε αυτή την περίπτωση η ΔΑ ή ο ΕΦ εισηγείται την έκδοση Απόφασης Ένταξης της πράξης.
6.3	Έκδοση απόφασης ένταξης της πράξης από την Ειδικό Γραμματέα Διαχείρισης Προγραμμάτων ΕΚΤ, σε συνέχεια προηγούμενης θετικής εισήγησης του προϊσταμένου της Διαχειριστικής Αρχής του ΕΠ ή από το αρμόδιο όργανο του ΕΦ σύμφωνα με την απόφαση ορισμού του ΕΦ. 
6.4	Δημοσιοποίηση στην οικεία ιστοσελίδα του Ε.Π.: του τίτλου των πράξεων που εντάσσονται στο Ε.Π., των δικαιούχων αυτών, καθώς και του ποσού της συγχρηματοδοτούμενης δημόσιας δαπάνης.
7.	ΕΠΙΚΟΙΝΩΝΙΑ – ΠΛΗΡΟΦΟΡΗΣΗ
7.1	Για αναλυτικότερες πληροφορίες σχετικά με την υποβολή των προτάσεων, την συμπλήρωση των ΤΔΠ και άλλες διευκρινίσεις αρμόδιος/οι είναι ο κ./οι κκ. ADMIN5_ DM,2131500301, e-mail:a@mnec.gr
7.2	Περαιτέρω πληροφορίες για το Επιχειρησιακό Πρόγραμμα «Μεταρρύθμιση Δημόσιου Τομέα», το Σύστημα Διαχείρισης και Ελέγχου του Ε.Π., το θεσμικό πλαίσιο υλοποίησης των πράξεων που εντάσσονται στο εν λόγω Ε.Π., τους κανόνες επιλεξιμότητας των δαπανών των πράξεων, καθώς και οποιαδήποτε πληροφορία για την υποβολή των προτάσεων (όπως οδηγίες για τη συμπλήρωση ΤΔΠ/Υ, δεικτών παρακολούθησης φυσικού αντικειμένου, εξειδίκευση κριτηρίων αξιολόγησης προτάσεων και άλλα έγγραφα αναγκαία για την εξέταση της πρότασης) βρίσκονται στην ηλεκτρονική διεύθυνση www.epdm.gr. Ο ανωτέρω δικτυακός τόπος αποτελεί βασικό εργαλείο επικοινωνίας της ΔΑ με το σύνολο των ενδιαφερομένων για το Ε.Π. και ανακοινώνεται σε αυτόν κάθε σχετική πληροφορία. 

O Ειδικός Γραμματέας Διαχείρισης Τομεακών Ε.Π. του Ευρωπαϊκού Κοινωνικού Ταμείου

Ιωαννίδης Γιώργος	

Πίνακας Αποδεκτών: 

ΠΑΡΑΡΤΗΜΑ Ι: ΥΠΟΧΡΕΩΣΕΙΣ ΔΙΚΑΙΟΥΧΩΝ 

Ο δικαιούχος της πράξης «. . . . . . . .» αναλαμβάνει να τηρήσει τις παρακάτω υποχρεώσεις:
1.	ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ
(i)	Να τηρεί την Κοινοτική και Εθνική Νομοθεσία κατά την εκτέλεση της πράξης και ιδίως όσον αφορά τις δημόσιες συμβάσεις, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση και την προσβασιμότητα Ατόμων με Αναπηρίες.
2.	ΥΛΟΠΟΙΗΣΗ ΠΡΑΞΗΣ
(i)	Να τηρεί τα χρονοδιαγράμματα υλοποίησης της πράξης και των επί μέρους υποέργων και ιδίως τα χρονοδιαγράμματα ανάθεσης και ολοκλήρωσης των υποέργων προπαρασκευαστικών ενεργειών και ανάθεσης και εκτέλεσης των κύριων υποέργων της πράξης, όπως αυτά αποτυπώνονται στην απόφαση ένταξης της πράξης.
Τυχόν υπερβάσεις του χρονοδιαγράμματος υλοποίησης των υποέργων προπαρασκευαστικών ενεργειών, όπως αυτό προσδιορίζεται στην απόφαση ένταξης της πράξης, επιφέρει την αυτοδίκαιη ανάκληση της απόφασης ένταξης της πράξης (δηλαδή η πράξη απεντάσσεται από το ΕΠ).
Στις περιπτώσεις πράξεων με υποέργα προπαρασκευαστικών υποέργων η εγγραφή του προϋπολογισμού τους γίνεται σε δύο φάσεις. Στην πρώτη φάση εγγράφεται στο ΠΔΕ ο προϋπολογισμός των προπαρασκευαστικών ενεργειών. Εφόσον, τα υποέργα των προπαρασκευαστικών ενεργειών ολοκληρώνονται εντός του χρονοδιαγράμματος, ο προϋπολογισμός της πράξης που αντιστοιχεί στα κύρια υποέργα εγγράφεται στο ΠΔΕ, μετά από σχετικό αίτημα της Δ.Α. προς τη ΔΔΕ.
Η ανάληψη της κύριας νομικής δέσμευσης δεν μπορεί να υπερβεί την ημερομηνία ανάληψης της πρώτης νομικής δέσμευσης του κύριου υποέργου που ορίζεται στο σημείο 10 της Απόφασης Ένταξης. Σε περίπτωση υπέρβασης αυτού του χρονικού ορίου η Απόφαση Ένταξης θα ανακληθεί μετά από προειδοποιητική επιστολή της ΔΑ και την άπρακτη παρέλευση τριών μηνών. Η παραπάνω προθεσμία ισχύει με την επιφύλαξη δικαστικών ή διοικητικών αποφάσεων που αναστέλλουν την υλοποίηση της πράξης ή λόγω ανωτέρας βίας.
Υπερβάσεις του χρονοδιαγράμματος υλοποίησης των κύριων υποέργων δύνανται να επιφέρουν την επιτήρηση του δικαιούχου από τη ΔΑ και την επιβολή στο δικαιούχο λήψης διορθωτικών μέτρων εντός συγκεκριμένων προθεσμιών, αλλά και την ανάκληση της απόφασης ένταξης της πράξης.
(ii)	Να διασφαλίζει το λειτουργικό αποτέλεσμα της πράξης, λαμβάνοντας όλα τα απαραίτητα μέτρα για το σκοπό αυτό, με βάση το κανονιστικό πλαίσιο του φορέα λειτουργίας και συντήρησης της πράξης και των αντίστοιχων αρμοδιοτήτων του, στην περίπτωση που ο φορέας λειτουργίας και συντήρησης της πράξης δεν ταυτίζεται με το δικαιούχο αυτής.
(iii)	Να λαμβάνει έγκριση από την Ειδική Υπηρεσία Διαχείρισης του Ε.Π για τις διαδικασίες της διακήρυξης, ανάθεσης και τροποποίησης δημοσίων συμβάσεων. Στις περιπτώσεις πράξεων που εκτελούνται με ίδια μέσα ο δικαιούχος υποχρεούται να υποβάλλει αίτημα εξέτασης για τροποποίηση της απόφασης υλοποίησης με ίδια μέσα. 
(iv)	Να ενημερώνει έγκαιρα την Ειδική Υπηρεσία Διαχείρισης του Ε.Π σχετικά με την εξέλιξη της πράξης, ιδιαίτερα σε ότι αφορά τις προπαρασκευαστικές ενέργειες για την υλοποίησή της και να αποστέλλει όλα τα σχετικά έγγραφα που αφορούν στη φυσική και οικονομική υλοποίηση της πράξης έως και την ολοκλήρωσή της, σύμφωνα με τις διαδικασίες του συστήματος διαχείρισης και ελέγχου.
(v)	Να πραγματοποιεί όλες τις απαραίτητες ενέργειες, για την ενημέρωση του Ολοκληρωμένου Πληροφοριακού  Συστήματος ΟΠΣ – ΕΣΠΑ με τα δεδομένα και έγγραφα της πράξης που υλοποιεί και ειδικότερα τα δεδομένα και έγγραφα προγραμματισμού και υλοποίησης που απαιτούνται για τη χρηματοοικονομική διαχείριση, την παρακολούθηση του φυσικού και οικονομικού αντικειμένου και των δεικτών, τις επαληθεύσεις, τους ελέγχους, την αξιολόγηση πράξεων και γενικότερα τη  διαδρομή ελέγχου της πράξης.
(vi)	Να διασφαλίζει την ακρίβεια, την ποιότητα και πληρότητα των στοιχείων που υποβάλλουν στο ΟΠΣ - ΕΣΠΑ, σύμφωνα με το χρονικό πλαίσιο που προβλέπεται στις σχετικές διατάξεις και να πραγματοποιεί διασύνδεση των Πληροφοριακών Συστημάτων του με το ΟΠΣ – ΕΣΠΑ για την αυτόματη υποβολή στοιχείων, εφόσον απαιτείται.
(vii)	Να εφαρμόζει το Ενιαίο Σύστημα Παρακολούθησης Δεικτών ΕΣΠΑ, ανάλογα με το επίπεδο εμπλοκής του στην παρακολούθηση των δεικτών της συγχρηματοδοτούμενης πράξης. 
(viii)	Για πράξεις που συγχρηματοδοτούνται από το ΕΚΤ/ΠΑΝ για τις οποίες απαιτείται η συλλογή δεδομένων συμμετεχόντων (microdata), ο δικαιούχος υποχρεούται, επιπλέον, να εφαρμόσει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων, όπως περιγράφονται στους ειδικούς όρους: ΕΙΔΙΚΕΣ ΥΠΟΧΡΕΩΣΕΙΣ ΔΙΚΑΙΟΥΧΩΝ ΠΡΑΞΕΩΝ ΕΚΤ/ΠΑΝ.
Οι δικαιούχοι έχουν την ευθύνη τήρησης των ειδικών υποχρεώσεων και στις περιπτώσεις που η συλλογή των δεδομένων συμμετεχόντων διενεργείται από τους φορείς υλοποίησης ή παρόχους των πράξεων (π.χ. Κέντρα Επαγγελματικής Κατάρτισης, Δομές φροντίδας παιδιών κα)
3.	ΧΡΗΜΑΤΟΔΟΤΗΣΗ ΠΡΑΞΗΣ
(i)	Να λειτουργεί μηχανισμό πιστοποίησης εκτέλεσης της πράξης, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών των υπηρεσιών και του τελικού παραδοτέου αποτελέσματος, καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους.
(ii)	Να τηρεί ξεχωριστή λογιστική μερίδα για την πράξη στην οποία θα καταχωρούνται όλες οι δαπάνες που αντιστοιχούν πλήρως προς τις δαπάνες που δηλώνονται στην Ειδική Υπηρεσία Διαχείρισης του Ε.Π, μέσω των Δελτίων Δήλωσης Δαπανών.
(iii)	Να υποβάλλει (εφόσον απαιτείται από τη φύση του έργου στην Ειδική Υπηρεσία Διαχείρισης του Ε.Π και στην Αρχή Πιστοποίησης, μετά την ολοκλήρωση της πράξης
α) στοιχεία για τους δημιουργούμενους τόκους από τη χρηματοοικονομική διαχείριση των διατιθέμενων πόρων.
β) 	επικαιροποιημένη χρηματοοικονομική ανάλυση για τον υπολογισμό των καθαρών εσόδων για τις πράξεις που παράγουν καθαρά έσοδα, εφόσον απαιτείται,
γ) 	στην περίπτωση πράξης που δεν είναι αντικειμενικά δυνατό να καθοριστούν εκ των προτέρων τα έσοδα, ο δικαιούχος υποχρεούται να υποβάλλει, ετησίως, στοιχεία για τα καθαρά έσοδα της πράξης, για περίοδο τριών ετών από την ολοκλήρωση της πράξης ή έως την προθεσμία για την υποβολή των εγγράφων για το κλείσιμο του ΕΠ, αναλόγως με το ποια ημερομηνία είναι προγενέστερη,
δ)	στην περίπτωση πράξης που παράγει καθαρά έσοδα μόνο κατά την υλοποίησή της και τα οποία δεν είχαν ληφθεί υπόψη κατά την ένταξη της πράξης (άρθρο 65 παρ. 8 του Καν. 1303/13), ο δικαιούχος υποχρεούται να τα δηλώσει, το αργότερο, στο τελευταίο Δελτίο Δήλωσης Δαπανών που υποβάλλει.  
4.	ΕΠΙΣΚΕΨΕΙΣ – ΕΠΑΛΗΘΕΥΣΕΙΣ – ΕΛΕΓΧΟΙ
(i)	Να θέτει στη διάθεση, εφόσον ζητηθούν, καθ’ όλη τη διάρκεια εκτέλεσης της πράξης και για όσο χρόνο ο δικαιούχος υποχρεούται για την τήρησή τους, όλα τα έγγραφα, δικαιολογητικά και στοιχεία της πράξης, στην Ειδική Υπηρεσία Διαχείρισης του Ε.Π., Αρχή Πιστοποίησης, Αρχή Ελέγχου, Επιτροπή Παρακολούθησης και σε όλα τα ελεγκτικά όργανα της Ελλάδας και της Ευρωπαϊκής Ένωσης.
(ii)	Να αποδέχεται επιτόπιους ελέγχους από όλα τα αρμόδια εθνικά και ευρωπαϊκά ελεγκτικά όργανα, τόσο στην έδρα του, όσο και στους χώρους υλοποίησης της πράξης, και να διευκολύνει τον έλεγχο προσκομίζοντας οποιοδήποτε στοιχείο που αφορά την εκτέλεση της πράξης, εφόσον ζητηθεί.
5.	ΔΗΜΟΣΙΟΤΗΤΑ
(i)	Να αποδέχεται τη συμπερίληψή τους στο κατάλογο των πράξεων του Ε.Π. που δημοσιοποιεί η Ειδική Υπηρεσία Διαχείρισης του Ε.Π στη διαδικτυακή πύλη  www.espa.gr, κατά τα προβλεπόμενα στο άρθρο 115 και στο Παράρτημα ΧΙΙ του Καν. 1303/2013, και στο οποίο αναφέρονται: ηονομασία του δικαιούχου και της πράξης, σύνοψη της πράξης, ημερομηνία έναρξης της πράξης, ημερομηνία λήξης της πράξης, συνολική επιλέξιμη δαπάνη, ποσοστό συχρηματοδότησης, ταχυδρομικός κώδικας, ή άλλη κατάλληλη ένδειξη της τοποθεσίας, χώρα, ονομασία της κατηγορίας παρέμβασης της πράξης.
(ii)	Να λαμβάνει όλα τα μέτρα πληροφόρησης που προβλέπονται στο Παράρτημα XII του Κανονισμού 1303/2013 και ειδικότερα:
α) 	Να αναρτά προσωρινή πινακίδα, σημαντικού μεγέθους, στο εργοτάξιο των έργων υποδομής ή κατασκευών σε ορατό σημείο από το κοινό, με συνολική δημόσια δαπάνη άνω των 500.000 ευρώ, κατά τη φάση υλοποίησής τους.
β) 	Να τοποθετεί μόνιμη αναμνηστική πλάκα ή πινακίδα σημαντικού μεγέθους, σε σημείο εύκολα ορατό από το κοινό, εντός τριών μηνών από την ολοκλήρωση του έργου υποδομής ή κατασκευών ή αγοράς φυσικού (ενσώματου) αντικειμένου, με συνολική δημόσια δαπάνη άνω των 500.000 ευρώ.
Οι αναμνηστικές πλάκες ή πινακίδες, οι οποίες σχεδιάζονται σύμφωνα με τα τεχνικά χαρακτηριστικά που καθορίζονται στον Κανονισμό821/2014,αναγράφουν την ονομασία και τον κύριο στόχο του, το έμβλημα της ένωσης μαζί με την αναφορά στην Ένωση, και το Ταμείο ή τα Ταμεία που στηρίζουν το έργο.
γ) 	Να προβάλλει σε όλες τις δράσεις πληροφόρησης και επικοινωνίας που υλοποιεί, το έμβλημα της Ένωσης, με αναφορά στην Ένωση και στο Ταμείο ή στα Ταμεία που στηρίζουν την πράξη (όταν η πράξη συγχρηματοδοτείται από περισσότερα του ενός Ταμεία, γίνεται αναφορά στα ΕΔΕΤ).
δ) 	Να αναρτά στον διαδικτυακό τόπο του, αν υπάρχει, στοιχεία της πράξης, όπως σύντομη περιγραφή, ανάλογη με το επίπεδο της στήριξης, στόχους και αποτελέσματα, επισημαίνοντας τη χρηματοδοτική στήριξη από την Ένωση.
ε) 	Να τοποθετεί αφίσα με πληροφόρηση σχετικά με την πράξη, σε πράξεις που δεν εμπίπτουν στην υποχρέωση πινακίδων ή πλακών.
στ) 	Να ενημερώνει τους συμμετέχοντες σε πράξεις που συγχρηματοδοτούνται από το ΕΚΤ, και κατά περίπτωση από το ΕΤΠΑ ή το Ταμείο Συνοχής, σχετικά με τη συγχρηματοδότησή της από το ΕΚΤ, ή το ΕΤΠΑ ή το Τ.Σ. και την υλοποίησή της στο πλαίσιο επιχειρησιακού προγράμματος. Η εν λόγω ενημέρωση πραγματοποιείται σε κάθε έγγραφο ή άλλο πιστοποιητικό που χρησιμοποιούνται κατά την υλοποίηση της πράξης ή παράγονται στο πλαίσιο αυτό.
ζ) 	Να εξασφαλίζει ότι οι συμμετέχοντες σε πράξεις που υλοποιούνται στο πλαίσιο της Πρωτοβουλίας για την Απασχόληση των Νέων (ΠΑΝ) είναι ειδικά ενημερωμένοι για την υποστήριξη της ΠΑΝ που παρέχεται από τους πόρους του ΕΚΤ και τα ειδικά κονδύλια για την ΠΑΝ. Κάθε έγγραφο που αφορά στην υλοποίηση μιας πράξης και το οποίο απευθύνεται στο κοινό ή στους συμμετέχοντες, συμπεριλαμβανομένων των πιστοποιητικών συμμετοχής ή άλλων πιστοποιητικών, περιλαμβάνει δήλωση ότι η πράξη υποστηρίχθηκε στο πλαίσιο της ΠΑΝ.
6.	ΤΗΡΗΣΗ ΣΤΟΙΧΕΙΩΝ ΚΑΙ ΔΙΚΑΙΟΛΟΓΗΤΙΚΩΝ ΑΠΟ ΔΙΚΑΙΟΥΧΟΥΣ
(i)	Να τηρεί και να ενημερώνει φάκελο πράξης με όλα τα στοιχεία που αφορούν στην εκτέλεση της πράξης έως την ολοκλήρωση, την αποπληρωμή και τη λειτουργία της. Στο φάκελο της πράξης να τηρούνται όλα τα δικαιολογητικά έγγραφα σχετικά με τις δαπάνες και τους λογιστικούς ελέγχους για διάστημα δύο (2) ετών, από την 31 Δεκεμβρίου που ακολουθεί την υποβολή των λογαριασμών στους οποίους περιλαμβάνεται η τελική δαπάνη της ολοκληρωμένης πράξης. Η ΔΑ ενημερώνει τον δικαιούχο για την ημερομηνία έναρξης της περιόδου διαθεσιμότητας των εγγράφων κατά την ολοκλήρωση της πράξης. Τα ανωτέρω στοιχεία και δικαιολογητικά έγγραφα διατηρούνται είτε υπό τη μορφή πρωτοτύπων, ή επικαιροποιημένων αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή.
(ii)	Να κοινοποιεί στην αρμόδια Ειδική Υπηρεσία Διαχείρισης του Ε.Π το έντυπο Ε.Ι.1_6«Κατάσταση τήρησης φακέλου Πράξης», στο οποίο, μεταξύ άλλων, καταγράφονται τα στοιχεία ταυτότητας και η διεύθυνση των φορέων στους οποίους τηρούνται στοιχεία και έγγραφα, καθώς και η μορφή υπό την οποία θα τηρούνται, το αργότερο με την υποβολή του πρώτου Δελτίου Δήλωσης Δαπάνης.
(iii)	Να τηρεί ειδικότερους όρους ή περιορισμούς που τίθενται από το ειδικό θεσμικό πλαίσιο εφαρμογής της πράξης ή που τίθενται από την Ειδική Υπηρεσία Διαχείρισης του Ε.Π.
(iv)	Να τηρεί τις ακόλουθες μακροχρόνιες δεσμεύσεις, προκειμένου οι πράξεις να διατηρήσουν το δικαίωμα της συνεισφοράς των Ταμείων:
α) Για πράξεις επένδυσης σε υποδομή ή παραγωγική επένδυση, εντός πέντε (5) ετών από την τελική πληρωμή ή εντός της προθεσμίας που ορίζεται στους κανόνες περί κρατικών ενισχύσεων να μην επέλθει:
•	παύση ή μετεγκατάσταση μιας παραγωγικής δραστηριότητας εκτός της περιοχής προγράμματος
•	αλλαγή του ιδιοκτησιακού καθεστώτος ενός στοιχείου υποδομής η οποία παρέχει σε μια εταιρεία ή δημόσιο οργανισμό αδικαιολόγητο πλεονέκτημα
•	ουσιαστική μεταβολή που επηρεάζει τη φύση, τους στόχους ή την εφαρμογή των όρων που θα μπορούσαν να υπονομεύσουν τους αρχικούς στόχους.
β) Άλλες μακροχρόνιες δεσμεύσεις που ορίζονται από την Ειδική Υπηρεσία Διαχείρισης του Ε.Π ή καθορίζονται από το θεσμικό πλαίσιο που διέπει την πράξη.
Η τήρηση των μακροχρονίων υποχρεώσεων επιβεβαιώνονται, μετά την ολοκλήρωση της πράξης, με διοικητικές ή και επιτόπιες επαληθεύσεις από την Ειδική Υπηρεσία Διαχείρισης του Ε.Π. (Στην περίπτωση που η υποχρέωση τήρησης των μακροχρονίων δεσμεύσεων μεταβιβάζεται σε άλλο φορέα, αυτός προσδιορίζεται και η υποχρέωση αφορά αυτόν τον φορέα)